रेंजर्स और रोवर्स ने इकट्ठी की राहत राशि
रेंजर्स और रोवर्स के छात्रों ने इकट्ठी की राहत राशि को प्रधानाचार्य को सौंपते हुए।
भास्कर न्यूज| रामपुर बुशहर
कुल्लूके कोटला गांव में आगजनी से प्रभावित हुए लोगों के उत्थान के लिए रामपुर महाविद्यालय की रेंजर्स एंड रोवर्स के छात्र छात्राओं ने राहत राशि एकत्रित की। कालेज के छात्रों ने अध्यापकों के सहयोग से कोटला गांव के आगजनी पीडि़तों को 10,800 रुपये की राशि एकत्र की है। रेंजर्स और रोवर्स लीडर प्रो. अनिल वर्मा और योजना ठाकुर ने इस कार्य में छात्र छात्राओं को पूर्ण सहयोग दिया। राहत राशि जुटाने पर कॉलेज प्राचार्य डा. शंकर भगत नेगी ने सभी वालंटियरों की सराहना की है और उन्होंने अधिक से अधिक लोगों से कोटला गांव के प्रभावितों की मदद के लिए आगे आने का आह्वान किया है। कालेज प्रशासन द्वारा एसडीएम रामपुर दलीप नेगी के माध्यम से यह राशि मुख्यमंत्री राहत कोष में भेजी जाएगी। राहत राशि जुटाने में कॉलेज की निधि, पल्लवी, बबीता ठाकुर, दिव्या, चिंता, नेहा डोगरा, कंचन, सुमन, अनुप, संजीव, राजेश, नोक सिंह, रमन ठाकुर, संजीव ठाकुर, अखिलेश, रवीना, सुलक्षणा सहित अन्य छात्र छात्राओं का अहम योगदान रहा।
hin_Deva hin_Deva bho_Deva hin_Deva